CELEX: 32021D0740
Language: fi
Date: 2021-05-04 00:00:00
Title: Komission täytäntöönpanopäätös (EU) 2021/740, annettu 4 päivänä toukokuuta 2021, Yhdistyneen kuningaskunnan työterveys- ja työturvallisuusviranomaisen biosidivalmisteen Isopropanol Solution markkinoilla saataville asettamisen ja käytön sallimiseksi toteuttaman toimen jatkamisesta Euroopan parlamentin ja neuvoston asetuksen (EU) N:o 528/2012 55 artiklan 1 kohdan mukaisesti (tiedoksiannettu numerolla C(2021) 3037) (Ainoastaan englanninkielinen teksti on todistusvoimainen)

6.5.2021   
               
               
                  FI
               
               
                  Euroopan unionin virallinen lehti
               
               
                  L 159/11
               
            
         KOMISSION TÄYTÄNTÖÖNPANOPÄÄTÖS (EU) 2021/740,
         annettu 4 päivänä toukokuuta 2021,
         Yhdistyneen kuningaskunnan työterveys- ja työturvallisuusviranomaisen biosidivalmisteen Isopropanol Solution markkinoilla saataville asettamisen ja käytön sallimiseksi toteuttaman toimen jatkamisesta Euroopan parlamentin ja neuvoston asetuksen (EU) N:o 528/2012 55 artiklan 1 kohdan mukaisesti
         
            
               (tiedoksiannettu numerolla C(2021) 3037)
            
         
         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 55 artiklan 1 kohdan kolmannen alakohdan yhdessä Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen 131 artiklan kanssa,
         sekä katsoo seuraavaa:
         
                     (1)
                  
                  
                     Yhdistyneen kuningaskunnan työterveys- ja työturvallisuusviranomainen (United Kingdom Health and Safety Executive), jäljempänä ’toimivaltainen viranomainen’, hyväksyi 26 päivänä kesäkuuta 2020 asetuksen (EU) N:o 528/2012 55 artiklan 1 kohdan ensimmäisen alakohdan mukaisesti päätöksen, jolla sallitaan biosidivalmisteen Isopropanol Solution asettaminen saataville markkinoilla ja käyttö 23 päivään joulukuuta 2020 saakka, jäljempänä ’toimi’. Toimivaltainen viranomainen ilmoitti toimesta perusteluineen komissiolle ja muiden jäsenvaltioiden toimivaltaisille viranomaisille mainitun asetuksen 55 artiklan 1 kohdan toisen alakohdan mukaisesti.
                  
               
                     (2)
                  
                  
                     Toimivaltaisen viranomaisen toimittamien tietojen mukaan toimi oli tarpeen kansanterveyden suojelemiseksi. Maailman terveysjärjestö (WHO) julisti 11 päivänä maaliskuuta 2020, että koronavirustaudin (covid-19) aiheuttama tilanne voidaan määritellä pandemiaksi. Yhdistyneen kuningaskunnan hallitus ilmoitti Yhdistyneelle kuningaskunnalle aiheutuvan riskin olevan ”suuri”, ja rajoittavat toimenpiteet tulivat voimaan 23 päivänä maaliskuuta 2020. WHO suosittelee alkoholipohjaisten käsihuuhteiden käyttöä covid-19:n leviämisen ehkäisemiseksi vaihtoehtona käsien pesemiselle saippualla ja vedellä.
                  
               
                     (3)
                  
                  
                     Isopropanol Solution sisältää tehoaineena isopropanolia. Isopropanolin käyttö on sallittua biosidivalmisteissa, jotka kuuluvat asetuksen (EU) N:o 528/2012 liitteessä V määriteltyyn valmisteryhmään 1 (ihmisen hygienia).
                  
               
                     (4)
                  
                  
                     Covid-19-pandemian puhkeamisen myötä käsihuuhteiden kysyntä Yhdistyneessä kuningaskunnassa on ollut erittäin suurta, mikä on johtanut ennennäkemättömiin puutteisiin tarjonnassa. Ennen toimea Yhdistyneessä kuningaskunnassa oli hyvin vähän asetuksen (EU) N:o 528/2012 nojalla hyväksyttyjä käsihuuhteita. Covid-19 on vakava uhka kansanterveydelle Yhdistyneessä kuningaskunnassa, ja viruksen leviämisen hillitsemiseksi on ratkaisevan tärkeää saada käyttöön lisää käsihuuhteita.
                  
               
                     (5)
                  
                  
                     Komissio sai 9 päivänä joulukuuta 2020 toimivaltaiselta viranomaiselta perustellun pyynnön toimen jatkamiseksi asetuksen (EU) N:o 528/2012 55 artiklan 1 kohdan kolmannen alakohdan mukaisesti. Perusteltu pyyntö esitettiin sillä perusteella, että covid-19 saattaa vaarantaa kansanterveyden myös 23 päivän joulukuuta 2020 jälkeen ja että covid-19:n aiheuttaman vaaran hillitsemiseksi on ratkaisevan tärkeää, että markkinoille voidaan saattaa lisää käsihuuhteita.
                  
               
                     (6)
                  
                  
                     Tartuntojen määrä Yhdistyneessä kuningaskunnassa on ollut nousussa, ja toimivaltaisen viranomaisen mukaan käsihuuhteiden kysynnän odotetaan kasvavan edelleen. Toimen jatkaminen on tarpeen kysynnän odotetun kasvun vuoksi.
                  
               
                     (7)
                  
                  
                     Toimivaltainen viranomainen on kannustanut kaikkia yrityksiä, joille myönnettiin käsihuuhteita koskeva poikkeuslupa 11 päivän maaliskuuta 2020 jälkeen, hakemaan valmisteilleen normaalia lupaa mahdollisimman pian. Toimivaltainen viranomainen ei kuitenkaan ole tähän mennessä saanut uusia normaaleja lupahakemuksia.
                  
               
                     (8)
                  
                  
                     Covid-19 vaarantaa edelleen kansanterveyden, eikä vaaraa voida riittävällä tavalla hallita Yhdistyneessä kuningaskunnassa, ellei markkinoilla ole lisää sallittuja käsihuuhteita. Sen vuoksi on aiheellista antaa toimivaltaiselle viranomaiselle lupa toimen jatkamiseen.
                  
               
                     (9)
                  
                  
                     Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen, jäljempänä ’erosopimus’, 126 artiklassa tarkoitetun siirtymäkauden päättyminen huomioon ottaen tätä päätöstä olisi sovellettava 31 päivään joulukuuta 2020 saakka. Unionin lainsäädäntöä sovelletaan kuitenkin Yhdistyneeseen kuningaskuntaan Pohjois-Irlannin osalta myös siirtymäkauden päättymisen jälkeen erosopimukseen liitetyn Irlantia/Pohjois-Irlantia koskevan pöytäkirjan 5 artiklan 4 kohdan mukaisesti. Koska toimi on rauennut 23 päivänä joulukuuta 2020, tätä päätöstä olisi sovellettava taannehtivasti.
                  
               
                     (10)
                  
                  
                     Tässä päätöksessä säädetyt toimenpiteet ovat pysyvän biosidivalmistekomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Yhdistyneen kuningaskunnan työterveys- ja työturvallisuusviranomainen voi jatkaa 31 päivään joulukuuta 2020 asti toimea, jolla sallitaan biosidivalmisteen Isopropanol Solution asettaminen saataville markkinoilla ja käyttö.
            Se voi kuitenkin jatkaa toimea 27 päivään kesäkuuta 2022 asti Yhdistyneessä kuningaskunnassa Pohjois-Irlannin osalta.
         
         
            2 artikla
            Tämä päätös on osoitettu Yhdistyneen kuningaskunnan työterveys- ja työturvallisuusviranomaiselle.
            Sitä sovelletaan 24 päivästä joulukuuta 2020.
         
         
            Tehty Brysselissä 4 päivänä toukokuuta 2021.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 167, 27.6.2012, s. 1.